ส่วนที่ 2

3 . การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

3.1.1 ลักษณะผลิตภัณฑ์

(1) เหล็กเส้น (Rebars)

  เป็นเหล็กเส้นกลม (Round Bars) และเหล็กเส้นข้ออ้อย (Deformed Bars)
  โดยจะมีขนาดเส้นผ่าศูนย์กลาง ตั้งแต่ 6 - 40 มิลลิเมตร ผลิตตามมาตรฐานอุตสาหกรรม เลขที่
  มอก. 20 - 2543 สำหรับเหล็กเส้นกลม และมาตรฐานอุตสาหกรรมเลขที่ มอก. 24-2536
  สำหรับเหล็กเส้นข้ออ้อย โดยใช้สำหรับงานก่อสร้าง ซึ่งส่วนใหญ่ใช้เป็นคอนกรีตเสริมเหล็ก

  (2) เหล็กลวด คาร์บอนต่ำ (Low Carbon Steel Wire Rods, “LCWR”)

  เป็นเหล็กลวดชั้นคุณภาพ SWRM 6-22 โดยจะมีเส้นผ่าศูนย์กลาง 5.5-19 มิลลิเมตร
  ผลิตตามมาตรฐานอุตสาหกรรมเลขที่ มอก. 348-2540 ลักษณะงานที่ใช้ คือ
  เพื่อนำไปเป็นวัตถุดิบในการผลิต ส่วนประกอบสำหรับงานก่อสร้าง เช่น ลวดผูกเหล็ก ตะปู
  และลวดตะแกรง (Wire Mesh) เป็นต้น

  (3) เหล็กลวด คาร์บอนสูง (High Carbon Steel Wire Rods, “HCWR”)

  เป็นเหล็กลวดชั้นคุณภาพ SWRH 27-82B โดยจะมีเส้นผ่าศูนย์กลาง 5.5-19 มิลลิเมตร
  ผลิตตามมาตรฐานอุตสาหกรรมเลขที่ มอก. 349-2532
  ส่วนใหญ่ใช้เป็นวัตถุดิบสำหรับการผลิตลวดเหล็กแรงดึงสูง (Pre-stressed concrete wires
  and strands หรือ PC Wire and PC strands)

  (4) เหล็กรูปพรรณขนาดเล็ก (Small Sections)

    เป็นผลิตภัณฑ์เหล็กที่มีรูปร่างลักษณะต่าง ๆ เช่น เป็นมุมหรือเป็นช่องว่าง
    ผลิตตามมาตรฐานอุตสาหกรรมเลขที่ มอก. 1227-2539
    โดยส่วนใหญ่ใช้เป็นส่วนประกอบของงานก่อสร้างที่หลากหลาย ได้แก่ โครงสร้างหลังคา
    เสาไฟฟ้าใหญ่ และป้ายโฆษณา

(5) เหล็กเพลา (SC Bar)

  เป็นผลิตภัณฑ์เหล็กแท่งคาร์บอน ซึ่งส่วนมากจะใช้สำหรับผลิตอุปกรณ์และเครื่องจักรต่างๆ
  รวมถึงชิ้นส่วนในอุตสาหกรรมยานยนต์

2.  มาตรฐานการบริหารงาน

  บริษัทย่อยของบริษัท ได้แก่ SISCO 2001 และ SCSC ได้รับ ISO 9002
  ซึ่งเป็นมาตรฐานสากลของระบบการบริหารงานคุณภาพ และ SISCO 2001 ได้รับ ISO 18000
  ซึ่งเป็นมาตรฐานสากลของความปลอดภัย และอาชีวอนามัย

3.1.3 สิทธิประโยชน์ตามบัตรส่งเสริมการลงทุน

  บริษัทจะใช้สิทธิประโยชน์สำหรับข้อยกเว้นทางภาษีที่ได้รับจาก BOI ที่บริษัทย่อย NTS และ SCSC
  มีอยู่ในปัจจุบัน สิทธิประโยชน์ที่มีอยู่ในปัจจุบันสรุปได้ดังนี้

+--------+--------------+----------------------------------------------+
|        | ปริมาณการผลิต  | สิทธิประโยชน์ที่ได้รับ                              |
|        |              |                                              |
|        | (ตันต่อปี)      |                                              |
+--------+--------------+----------------------------------------------+
| NTS    | 445,000      | -   ผลขาดทุนที่เกิดขึ้นระหว่างปี 2536 ถึงปี 2543       |
|        |              |     สามารถนำมาหักกำไรที่ต้องเสียภาษีระหว่างปี 2544   |
| ระยะที่  | 500,000      |     ถึงปี 2548                                 |
| 1      |              |                                              |
|        |              | -   ได้รับยกเว้นภาษีนิติบุคคลเป็นเวลา 8 ปี            |
| ระยะที่  |              |     ตั้งแต่ปีที่เริ่มดำเนินการ                        |
| 2      |              |     (ซึ่งปัจจุบันบริษัทยังไม่ได้ดำเนินการผลิตในระยะที่ 2)  |
|        |              |                                              |
|        |              | -   ผลขาดทุนที่เกิดขึ้นตั้งแต่ปีที่ 1 ถึงปีที่ 8             |
|        |              |     สามารถนำมาหักกำไรที่ต้องเสียภาษีใน 5 ปีถัดไป     |
+--------+--------------+----------------------------------------------+
| SCSC   | 300,000      | -   ผลขาดทุนที่เกิดขึ้นระหว่างปี 2536 ถึงปี 2543       |
|        |              |     สามารถนำมาหักกำไรที่ต้องเสียภาษีระหว่างปี 2544   |
| ระยะที่  | 200,000      |     ถึงปี 2548                                 |
| 1      |              |                                              |
|        |              | -   ค่าขนส่ง ค่าไฟฟ้า และ ค่าน้ำ สามารถบันทึกเป็น 2   |
| ระยะที่  |              |     เท่าของรายจ่ายที่เกิดขึ้นจริงในการคำนวณภาษี       |
| 2      |              |                                              |
|        |              | -   ได้รับยกเว้นภาษีนิติบุคคล 50% ตั้งแต่ปี 2549 ถึงปี    |
|        |              |     2553                                     |
|        |              |                                              |
|        |              | -   ผลขาดทุนที่เกิดขึ้นระหว่างปี 2541 ถึงปี 2548       |
|        |              |     สามารถนำมาหักกำไรที่ต้องคิดภาษีระหว่างปี 2549    |
|        |              |     ถึงปี 2553                                 |
|        |              |                                              |
|        |              | -   ยกเว้นภาษีนิติบุคคลถึงปี 2548                   |
+--------+--------------+----------------------------------------------+

3.2 ตลาดและภาวะการแข่งขัน

  3.2.1 นโยบาย และลักษณะการตลาดของผลิตภัณฑ์ที่สำคัญ

(1) กลยุทธ์การแข่งขัน กลุ่มลูกค้าเป้าหมาย การจำหน่าย และช่องทางการจำหน่าย

  สืบเนื่องจากการรวมกิจการได้ส่งผลดีต่อบริษัท
  ในการเพิ่มช่องทางการจำหน่ายและการสร้างความสัมพันธ์ที่ดีกับลูกค้า
  บริษัทจึงกำหนดกลยุทธ์ทางการตลาด และกลุ่มลูกค้าเป้าหมาย
  เพื่อเพิ่มส่วนแบ่งการตลาดให้แก่บริษัท และบริษัทย่อย พิจารณาแยกตามผลิตภัณฑ์ดังนี้

ตลาดภายในประเทศ

  เหล็กเส้น : จะใช้ช่องทางการจำหน่ายที่มีอยู่ 3 ช่องทางของบริษัทย่อยทั้ง 3 บริษัท คือ

-   กลุ่มผู้รับเหมาก่อสร้าง (Contractors and developers)

  โดยลูกค้ากลุ่มนี้จะประกอบด้วยผู้รับเหมาก่อสร้างรายใหญ่ๆ ที่รับงานก่อสร้างจากทางราชการ
  และเอกชน

  - ร้านค้าเหล็ก-ยี่ปั๊ว (Stockists)

  โดยลูกค้ากลุ่มนี้จะซื้อสินค้าปริมาณมากเพื่อนำไปขายต่อผู้ใช้

-   กลุ่มค้าวัสดุซิเมนต์ไทย (Cementhai Distribution Co.,Ltd. (“CDC”)

  เป็นกลุ่มบริษัทที่ดำเนินการด้านการตลาดขนส่งสินค้า
  และมีเครือข่ายร้านค้าผลิตภัณฑ์สำหรับการก่อสร้างของกลุ่มปูนซิเมนต์ไทย
  มีบจ.ซิเมนต์ไทยการตลาด (Cementhai Sales and Marketing Co., Ltd.) (“CSM”)
  ดูแลสายงานการตลาดและ มีร้านค้าปลีกในเครือข่าย จำนวนประมาณ 500 ราย ทั่วประเทศ

  ทั้งนี้สัดส่วนการจำหน่ายสำหรับปี 2545 แยกตามแต่ละบริษัทย่อยนั้น NTS
  เป็นการจำหน่ายผ่านร้านค้าเหล็ก-ยี่ปั๊วเกือบทั้งหมด ส่วน SCSC
  เป็นการจำหน่ายผ่านกลุ่มค้าวัสดุซิเมนต์ไทยประมาณร้อยละ 70
  ซึ่งบริษัทจะบริหารช่องทางการจำหน่ายที่มีอยู่สำหรับบริษัทย่อยให้เกิดประโยชน์สูงสุดโดยรวมต่อบริษัท

  สำหรับกลยุทธ์การตลาดที่ใช้คือ การปรับราคาให้ใกล้เคียงกับคู่แข่งขันอื่นๆ
  และใช้เครื่องหมายการค้า (Brand) ที่หลากหลายสำหรับแต่ละช่องทางการจำหน่าย
  พร้อมทั้งมุ่งเน้นที่จะพัฒนาความสัมพันธ์ที่ดีกับตัวแทนจำหน่ายที่อยู่ในเครือข่ายของ
  กลุ่มปูนซิเมนต์ไทย

  เหล็กลวด คาร์บอนสูง : บริษัทยังคงนโยบายการขาย HCWR ให้แก่ลูกค้าปัจจุบันของบริษัท
  SISCO 2001 ซึ่งบริษัทมีกลยุทธการตลาดที่มีข้อได้เปรียบในการขาย HCWR เนื่องจากคุณภาพของ
  HCWR ที่ได้รับการยอมรับจากลูกค้าประกอบกับข้อได้เปรียบต่อบริษัทคู่แข่ง
  ซึ่งเป็นบริษัทนำเข้าที่เสียอัตราภาษีนำเข้าร้อยละ 10 สำหรับประเทศนอก AFTA และร้อยละ 5
  สำหรับประเทศใน AFTA ดังนั้น
  บริษัทสามารถเพิ่มโอกาสในตลาดนี้ได้โดยเสนอสินค้าในราคาที่ใกล้เคียงกับราคาที่ต้องนำเข้า
  ทั้งนี้ บริษัทยังสามารถที่จะรับประกันคุณภาพและให้บริการด้านเทคนิคแก่ลูกค้า
  อีกทั้งสินค้ายังมีความหลากหลายและเพียงพอต่อความต้องการของผู้ซื้อ

  เหล็กลวด คาร์บอนต่ำ : บริษัทยังคงจัดจำหน่ายให้กับฐานลูกค้าปัจจุบันของทั้งสามบริษัท
  และวางเป้าหมายในการขยายฐานลูกค้าเพิ่มขึ้น โดยจะใช้กลยุทธ์การตลาดคือ
  การเสนอผลิตภัณฑ์ที่หลากหลายให้แก่ลูกค้า
  และใช้ประโยชน์จากเครื่องหมายการค้าที่มีอยู่หลากหลายและเป็นที่รู้จักในตลาด
  พร้อมทั้งมุ่งเน้นที่จะพัฒนาความสัมพันธ์ที่ดีกับตัวแทนจำหน่ายที่มีอยู่

  เหล็กรูปพรรณขนาดเล็ก : จะขายผ่านช่องทางการจำหน่าย 4 ช่องทางคือ

-   งานโครงสร้างรูปทรง (fabricators)

-   ผู้รับเหมาก่อสร้าง (construction contractors)

-   ร้านค้าเหล็ก-ยี่ปั๊ว (stockists)

-   องค์กรต่าง ๆ ของรัฐบาล (government agencies)

  การแข่งขันสำหรับเหล็กรูปพรรณขนาดเล็กมีจำนวนคู่แข่งขันในตลาดค่อนข้างมาก อย่างไรก็ตาม
  ในปัจจุบันมีคู่แข่งขันบางรายที่กำลังประสบปัญหาด้านการเงินทำให้การแข่งขันในตลาดลดน้อยลง
  โดยบริษัทจะมุ่งเน้นกลยุทธ์การตลาดทางด้านคุณภาพของสินค้า
  ซึ่งในขณะนี้คุณภาพเป็นสิ่งที่ต้องการมากขึ้นสำหรับลูกค้าในกลุ่มงานโครงสร้างรูปทรง (Metal
  Fabricators) และ องค์กรของรัฐบาล

  เหล็กเพลา : กลุ่มลูกค้าเป้าหมายคือ ผู้ผลิตชิ้นส่วน (OEM) ให้แก่โรงงานผลิตรถยนต์ และ
  โรงงานตีเหล็ก โดยตลาดของเหล็กเพลามีแนวโน้มการเจริญเติบโตสูง เนื่องจากลูกค้า OEM
  ต้องการที่จะซื้อหาวัตถุดิบในประเทศทดแทนการนำเข้า กลยุทธ์ที่ใช้แข่งขันกับสินค้านำเข้าได้แก่
  กลยุทธ์ด้านราคา ซึ่งมีราคาถูกกว่าสินค้านำเข้าประมาณ 500 บาทต่อตัน
  และจะมุ่งเน้นการขายตรงให้แก่โรงงานตีเหล็ก
  รวมทั้งรับประกันสินค้าและให้บริการทางด้านเทคนิค

ตลาดต่างประเทศ

  การส่งออกสินค้าประเภทเหล็กในปัจจุบันมีการแข่งขันสูงมาก
  เนื่องจากมีสภาวะอุปสงค์มากกว่าอุปทานในตลาดทั่วโลก
  ประกอบกับผู้ผลิตของไทยมีต้นทุนวัตถุดิบค่อนข้างสูงเมื่อเทียบกับผู้ผลิตรายใหญ่ในตลาดโลก

-   การขายเหล็กเส้นในลาวและกัมพูชา
    เนื่องจากรัฐบาลญี่ปุ่นได้ส่งเสริมและให้การช่วยเหลือด้านการก่อสร้างในประเทศดังกล่าว
    ซึ่งเป็นโอกาสจำหน่ายวัตถุดิบในโครงการก่อสร้างต่าง ๆ ได้

-   การขายเหล็กเส้นในนิวซีแลนด์ เนื่องจากความต้องการในประเทศดังกล่าวยังมีสูง

-   การขายเหล็กลวดคาร์บอนต่ำ ในออสเตรเลีย เนื่องจากมีการเติบโตอย่างมากใน
    ตลาดลวดตะแกรง (Wire Mesh)

-   การขายเหล็กลวดคาร์บอนต่ำ ในพม่าและสิงคโปร์
    บริษัทมีข้อได้เปรียบในด้านการขนส่งและในเรื่องของระยะเวลาในการขนส่ง

-   การขายสินค้า Cut Bars ซึ่งเป็นเหล็กความยาวพิเศษในสหรัฐอเมริกา

  นอกจากนี้ บริษัทยังสามารถขายสินค้าไปยังลูกค้าของ บจ.ค้าสากลซิเมนต์ไทย (“SCT”) ซึ่ง
  SCT มีสำนักงานตัวแทนอยู่ในประเทศเพื่อนบ้าน และประเทศต่าง ๆ ทั่วโลก

  (2) สัดส่วนการจำหน่าย แยกตามกลุ่มลูกค้าเป้าหมาย (ณ วันที่ 31 ธันวาคม 2545)

  ช่องทางการจัดจำหน่าย ร้อยละของ

  การจัดจำหน่าย

  กลุ่มผู้รับเหมาก่อสร้าง (Contractors & Developers) 42

  ร้านค้าเหล็ก – ยี่ปั๊ว (Stockists) 15

  กลุ่มค้าวัสดุซิเมนต์ไทย (CDC) 43

  (3) ประมาณการส่วนแบ่งการตลาด

  บริษัทได้วางเป้าหมายในการเป็นผู้นำในการผลิตเหล็กจากการเป็นกลุ่มบริษัทในอุตสาหกรรมเหล็กเส้น
  เหล็กลวด และเหล็กรูปพรรณขนาดเล็กที่มีกำลังการผลิตรวมกว่าร้อยละ 26
  ของกำลังการผลิตรวมของทั้งประเทศ ซึ่งจะส่งผลให้บริษัท
  เป็นกลุ่มบริษัทที่มีกำลังการผลิตในอุตสาหกรรมเหล็กสูงที่สุดรวมทั้งการใช้ช่องทางการจำหน่ายซึ่งกระจายอยู่ทั่วประเทศมากกว่า
  500 ราย ให้มีประสิทธิภาพสูงสุดโดยประมาณส่วนแบ่งตลาดอยู่ที่ 20%

  3.2.2 ภาวะอุตสาหกรรมและการแข่งขัน

  (1) สภาพการแข่งขันในอุตสาหกรรม

  ธุรกิจผลิตเหล็กของไทยสามารถแบ่งเป็น 2 ภาคอุตสาหกรรมใหญ่ๆ ตามลักษณะของผลิตภัณฑ์ คือ
  เหล็กเส้น และเหล็กแผ่น โดยเหล็กเส้นเป็นตลาดที่ค่อนข้างกระจายตัว ทั้งนี้ NTS SISCO2001
  และ SCSC จัดเป็นผู้ผลิตในอุตสาหกรรมเหล็กเส้นและเหล็กลวด มีผลิตภัณฑ์หลักคือ เหล็กเส้น
  และเหล็กลวด โดยเหล็กเส้นส่วนใหญ่ใช้ในการก่อสร้าง
  เหล็กลวดคาร์บอนต่ำจะใช้ในการก่อสร้าง และการผลิตตะปูเกลียว
  ส่วนเหล็กลวดคาร์บอนสูงจะใช้ในการก่อสร้างขนาดใหญ่ สายเคเบิ้ล และตะปู เป็นต้น

  ผู้ผลิตเหล็กเส้นประกอบด้วยกิจการขนาดเล็ก ขนาดกลางมากมาย ซึ่งส่วนใหญ่เป็นธุรกิจครอบครัว
  โดยโรงงานที่มีกำลังการผลิตมากกว่า 200,000 ตันต่อปี มีประมาณ 10 โรงงาน
  ปัญหาใหญ่ที่เกิดขึ้นตั้งแต่ปี 2542 เป็นต้นมา คือ
  สินค้าที่ผลิตมีเกินกว่าความต้องการของตลาดและมีคู่แข่งขันจำนวนมาก
  ทำให้ผู้ผลิตไม่มีอำนาจต่อรองกับผู้จำหน่ายวัตถุดิบ และผู้ซื้อ

3.  (2) กลุ่มเป้าหมายของอุตสาหกรรมเหล็กเส้นสามารถแบ่งเป็น 3 ส่วน คือ

4.  ตลาดการก่อสร้างขนาดกลางและเล็ก
    เป็นการก่อสร้างบ้านและที่อยู่อาศัยโดยจะใช้เหล็กเส้นและเหล็กลวดคาร์บอนต่ำ
    ตลาดนี้มีการแข่งขันกันสูงมากสำหรับผู้ผลิตเหล็กรีดซ้ำที่ไม่มีเตาหลอม re-rollers
    และผู้ผลิตเหล็กเส้นที่มีเตาหลอมและผู้นำเข้า โดยจะมีการแข่งขันกันทางด้านราคา
    เรื่องคุณภาพไม่ได้เป็นปัจจัยสำคัญมากนัก
    เนื่องจากผู้ซื้อจะเป็นผู้รับเหมาก่อสร้างขนาดกลางและเล็กซึ่งคำนึงถึงราคาเป็นหลัก
    นอกจากนี้ผู้ซื้อบ้านยังไม่มีความรู้เพียงพอที่จะทราบถึงความแตกต่างของสินค้า

  ตลาดการก่อสร้างขนาดใหญ่ ลูกค้ากลุ่มนี้ส่วนใหญ่ คือ ผู้รับเหมาก่อสร้างที่มีชื่อเสียง
  จะคำนึงเรื่องคุณภาพสินค้าเป็นหลัก ดังนั้น
  ความสัมพันธ์และความน่าเชื่อถือของผู้ผลิตเป็นสิ่งที่สำคัญ คู่แข่งขันในตลาด คือ
  ผู้ผลิตเหล็กเส้นที่มีเตาหลอม และผู้นำเข้า

  ตลาดอุตสาหกรรมการผลิต (Manufacturing Market) ผลิตภัณฑ์สำหรับตลาดนี้คือ LCWR
  HCWR และผลิตภัณฑ์เหล็กพิเศษ
  ซึ่งความสำคัญของคุณภาพจะขึ้นอยู่กับความต้องการของบริษัทผู้นำไปใช้ในการผลิต ดังนั้น
  ความสัมพันธ์และความน่าเชื่อถือของผู้ผลิตเป็นสิ่งที่สำคัญ
  ในขณะนี้มีผู้ผลิตเหล็กเส้นที่มีเตาหลอมเพียงไม่กี่รายที่มีความรู้ ความชำนาญ และเครื่องจักร
  พร้อมในการผลิต HCWRและผลิตภัณฑ์เหล็กพิเศษ ผลิตภัณฑ์เหล่านี้ส่วนใหญ่จึงต้องพึ่งพาการนำเข้า

 (3) ปัจจัยที่มีผลกระทบกับอุตสาหกรรมเหล็กในประเทศไทย

  1) มาตรฐานด้านคุณภาพ ได้มีการกำหนดและคำนึงถึงมาตรฐานด้าน
  คุณภาพสำหรับผลิตภัณฑ์เหล็กมากขึ้น และยังมีกฎเกณฑ์ที่เข้มงวดขึ้นสำหรับมาตรฐานการก่อสร้าง
  ส่งผลให้ผู้ผลิตทำการปรับปรุงคุณภาพของสินค้าเพิ่มมากขึ้น

  2) ความต้องการของผู้ซื้อในสินค้าคุณภาพที่เพิ่มมากขึ้น ปัจจุบันได้มีบริษัทผู้ผลิตยานยนต์ได้แก่
  เยนนอรัลมอเตอร์, ฟอร์ด, โตโยต้า และเมอร์ซิดีส เบนซ์
  วางแผนที่จะให้ฐานการผลิตในประเทศไทยเป็นศูนย์กลางการผลิตยานยนต์ในเอเชีย
  ส่งผลให้ความต้องการเหล็กคุณภาพสูงมีแนวโน้มสูงขึ้นในระยะกลางและระยะยาว
  ขณะนี้วัตถุดิบเหล็กที่เป็นชิ้นส่วนในการผลิตยานยนต์ยังต้องอาศัยการนำเข้า
  ซึ่งเป็นโอกาสที่ดีสำหรับผู้ผลิตเหล็กในการผลิตชิ้นส่วนเหล่านี้ในประเทศเพื่อทดแทนการนำเข้า

3)  กำแพงภาษี: ตามสนธิสัญญา ASEAN Free Trade Area (“AFTA”) การนำเข้าเศษเหล็ก
    และ Pig Iron กำหนดภาษีนำเข้าที่อัตราร้อยละ 1
    และผลิตภัณฑ์เหล็กสำเร็จรูปกำหนดภาษีนำเข้าที่อัตราร้อยละ 20
    โดยสำหรับประเทศไทยจะลดกำแพงภาษีลงเหลืออัตราร้อยละ 0-5 สำหรับร้อยละ 85
    ของจำนวนสินค้านำเข้าทั้งหมดภายในปี 2543 และร้อยละ 90
    ของจำนวนสินค้านำเข้าทั้งหมดภายในปี 2544 โดย ในปี 2546 อัตราภาษีนำเข้าเศษเหล็ก
    และ Pig Iron อยู่ที่ร้อยละ 1 และอัตราภาษีนำเข้าผลิตภัณฑ์เหล็กสำเร็จรูปอยู่ที่ร้อยละ 0-5

+--------------------------+-------------------------------------------+
| สินค้า                     | กำแพงภาษี                                  |
+--------------------------+-------------------------------------------+
| เศษเหล็ก                  | 1%                                        |
+--------------------------+-------------------------------------------+
| Billets                  | 1%                                        |
+--------------------------+-------------------------------------------+
| เหล็กเส้น                  | 5%                                        |
+--------------------------+-------------------------------------------+
| เหล็กลวด                  | 5%                                        |
+--------------------------+-------------------------------------------+

  ที่มา: กรมทรัพยากรธรณี กระทรวงอุตสาหกรรม

ตารางที่ 1 : ปริมาณการผลิตและการขายเหล็กเส้น จากผู้ผลิต 14 ราย

  --------- --------------- --------------- ----------------- -------------
  ปี         ปริมาณการผลิต     การขยายตัว (%)   ปริมาณการขาย (ตัน)  การขยายตัว (%)
            (ตัน)                                              

  2540      1,671,743       -               1,734,231         -

  2541      1,137,812       -31.9           1,067,854         -38.4

  2542      930,729         -18.2           926,555           -13.2

  2543      936,325         0.6             923,735           -0.3

  2544      1,063,699       13.6            998,380           8.0
  --------- --------------- --------------- ----------------- -------------

หมายเหตุ : ยังไม่มีข้อมูลเป็นปัจจุบันของปี 2545

ที่มา : ธนาคารแห่งประเทศไทย

ตารางที่ 2 : ปริมาณการผลิตและการขายเหล็กลวดจากผู้ผลิต 5 ราย 

  -------- ---------------- --------------- ---------------- --------------
  ปี        ปริมาณการผลิต (ตัน) การขยายตัว (%)   ปริมาณการขาย (ตัน) การขยายตัว (%)

  2540     397,684          -               398,638          -

  2541     236,366          -40.5           211,994          -46.8

  2542     295,264          24.9            272,726          28.6

  2543     284,098          -3.7            286,076          4.8

  2544     286,917          1.0             296,540          3.6
  -------- ---------------- --------------- ---------------- --------------

หมายเหตุ : ยังไม่มีข้อมูลเป็นปัจจุบันของปี 2545

ที่มา : ธนาคารแห่งประเทศไทย

  2. คู่แข่งขัน ขนาดของบริษัทเมื่อเทียบกับคู่แข่งขัน สถานภาพและศักยภาพใน การแข่งขัน

  บริษัทมีคู่แข่งขันที่แบ่งได้เป็น 2 ประเภทใหญ่ๆ คือ

  1) ผู้ผลิตแบบมีเตาหลอม

2)  ผู้ผลิตแบบไม่มีเตาหลอม

  คู่แข่งของบริษัทประกอบด้วยผู้ผลิตที่มีเตาหลอม และผู้ผลิตที่ไม่มีเตาหลอม ซึ่ง
  ผู้ประกอบการในกลุ่มนี้จะเป็นลูกค้าของกลุ่มที่มีเตาหลอมโดยว่าจ้างให้ผู้ผลิตเหล็กที่มีเตาหลอมผลิตเหล็กแท่ง
  (Billet) ให้ ก่อนนำไปผลิตเป็นเหล็กเส้น และเหล็กลวด เพื่อขายให้กับลูกค้าอีกทอดหนึ่ง
  จึงทำให้มีจำนวนคู่แข่งขันค่อนข้างมาก
  เนื่องจากจำนวนผู้ผลิตเหล็กเส้นมีจำนวนมากกว่าผู้ผลิตเหล็กลวด
  จึงทำให้การแข่งขันในผลิตภัณฑ์นี้สูงกว่าการแข่งขันในผลิตภัณฑ์เหล็กลวด
  ประกอบกับภาคอุตสาหกรรมอยู่ในภาวะอุปทานส่วนเกิน ทำให้การเเข่งขันเพิ่มความรุนแรงมากขึ้น

  ในส่วนของผลิตภัณฑ์เหล็กลวดนั้น ประเทศไทยยังคงพึ่งพาเหล็กลวดนำเข้าจาก
  ต่างประเทศซึ่งส่วนใหญ่เป็นเหล็กลวดคุณภาพสูง แต่จำนวนนำเข้าได้ลดลงตามลำดับ
  ทั้งนี้ภายหลังวิกฤตการณ์ทางเศรษฐกิจในปี 2540
  ผู้ประกอบการจำนวนมากต้องประสบปัญหาทางการเงิน
  และหลายบริษัทได้หยุดดำเนินการไปทำให้คู่แข่งขันลดลง
  จึงเป็นโอกาสที่ดีสำหรับบริษัทในการขยายฐานลูกค้า ผนวกกับความมั่นคงทางการเงิน
  ความเป็นมืออาชีพในการบริหาร และประสิทธิภาพในการผลิตจากการพัฒนาการผลิต
  ทำให้บริษัทมีศักยภาพในการเพิ่มส่วนแบ่งทางการตลาด
  ในขณะที่ผลิตภัณฑ์เหล็กเพลาซึ่งเป็นผลิตภัณฑ์ใหม่ของบริษัทมีคู่แข่งขันในประเทศเพียงรายเดียวในปัจจุบัน
  โดยบริษัทมีแผนที่จะขยายตลาดเพื่อแข่งขันกับสินค้านำเข้า อย่างไรก็ตาม
  ผลกระทบจากการลดภาษีนำเข้าตามสนธิสัญญา AFTA
  อาจส่งผลให้การแข่งขันรุนแรงขึ้นเนื่องจากต้องแข่งขันกับสินค้านำเข้า

ตารางที่ 3 : ผู้ผลิตและกำลังการผลิตประเภทมีเตาหลอม (ณ 31 ธันวาคม 2544) (ตันต่อปี)

  ------------------ ---------------- ---------------------- --------------
  โรงงาน             กำลังการผลิตรวม    เหล็กเส้น / เหล็กรูปพรรณ   เหล็กลวด

  กลุ่มเหล็กสยาม        900,000          670,000                230,000

  กรุงเทพผลิตเหล็ก      500,000          500,000                -

  โรงงานเหล็กกรุงเทพ   500,000          350,000                150,000

  เอ็น.ที.เอส.สตีลกรุ๊ป   800,000          400,000                400,000

  สยามสตีลซินดิเคท      200,000          160,000                40,000

  น่ำเฮงสตีล           300,000          150,000                150,000

  เหล็กไทยพัฒนา        320,000          320,000                -

  บางนาจักรกล         240,000          240,000                -

  ไทยอินเดีย           72,000           72,000                 -

  รวมกำลังการผลิต      3,832,200        2,862,000              970,000
  ------------------ ---------------- ---------------------- --------------

หมายเหตุ : ยังไม่มีข้อมูล ณ 31 ธันวาคม 2545 ที่มา : กองโลหะกรรม กระทรวงอุตสาหกรรม,
บมจ. เอ็น.ที.เอส. สตีลกรุ๊ป และกลุ่มซิเมนต์ไทยโฮลดิ้ง

ตารางที่ 4 : ผู้ผลิตและกำลังการผลิตประเภทไม่มีเตาหลอม (ณ 31 ธันวาคม 2544) (ตันต่อปี) 

  --------------------- ---------------- ----------- ----------- --------------
  โรงงาน                กำลังการผลิตรวม    เหล็กเส้น     เหล็กลวด     อื่นๆ

  บางสะพานบาร์มิล         700,000          700,000     -           -

  อุตสาหกรรมเหล็กกล้าไทย   200,000          -           200,000     -

  เหล็กบูรพา              120,000          120,000     -           -

  ผาทองกิจ               240,000          240,000     -           -

  ไทคูณ                  500,000          -           500,000     -

  อื่นๆ                   900,000          900,000     -           -

  รวมกำลังการผลิต         2,660,000        1,960,000   700,000     -
  --------------------- ---------------- ----------- ----------- --------------

หมายเหตุ : ยังไม่มีข้อมูล ณ 31 ธันวาคม 2545 ที่มา : กองโลหะกรรม กระทรวงอุตสาหกรรม,
บมจ. เอ็น.ที.เอส. สตีลกรุ๊ป และกลุ่มซิเมนต์ไทยโฮลดิ้ง

3. แนวโน้มอุตสาหกรรมเหล็กเส้น

  ภาพรวมของอุตสาหกรรมเหล็กในส่วนของเหล็กเส้น และเหล็กลวด
  ความต้องการตลาดปรับตัวสูงขึ้นจากปีก่อน ทั้งนี้ จากภาวะเศรษฐกิจที่ฟื้นตัว
  นโยบายการกระตุ้นอสังหาริมทรัพย์และจากโครงการลงทุนในการก่อสร้างของภาครัฐ เช่น
  โครงการก่อสร้างสนามบินสุวรรณภูมิ ฯลฯ

3.3 การจัดหาผลิตภัณฑ์ หรือบริการ

  3.3.1 ลักษณะการจัดให้ได้มาซึ่งผลิตภัณฑ์

  (1) โรงงานและกำลังการผลิต

 โรงงานและที่ตั้งโรงงาน

  บริษัท เอ็น. ที. เอส. สตีลกรุ๊ป จำกัด (มหาชน)

  โรงงานตั้งอยู่ที่ 351 ถนนสาย 331 นิคมอุตสาหกรรมชลบุรี (บ่อวิน) ตำบลบ่อวิน
  อำเภอศรีราชา จังหวัดชลบุรี

  บริษัท เหล็กสยาม (2001) จำกัด

  โรงงานตั้งอยู่ที่ 49 หมู่ 11 ตำบลบางโขมด อำเภอบ้านหมอ จังหวัดสระบุรี

  บริษัท เหล็กก่อสร้างสยาม จำกัด

  โรงงานตั้งอยู่ที่ แปลงที่ ไอ-23 นิคมอุตสาหกรรมมาบตาพุด อำเภอเมือง

  จังหวัดระยอง

 กำลังการผลิต

บริษัทมีกำลังการผลิต ซึ่งแยกตามบริษัทย่อย ดังนี้

ตันต่อปี

+------------------------+---------+-----------+----------+---------+
|                        | NTS     | SISCO2001 | SCSC     |   รวม   |
+------------------------+---------+-----------+----------+---------+
| -เหล็กลวด               | 400,000 | 230,000   | 500,000  |         |
|                        |         |           |          | 630,000 |
| -เหล็กรูปพรรณขนาดเล็ก     | 400,000 | 170,000   |          |         |
|                        |         |           |          |         |
| -เหล็กเส้น               |         |           |          | 170,000 |
|                        |         |           |          |         |
|                        |         |           |          |         |
|                        |         |           |          | 900,000 |
+------------------------+---------+-----------+----------+---------+
| รวมทั้งหมด               | 800,000 | 400,000   | 500,000  |   1,    |
|                        |         |           |          | 700,000 |
+------------------------+---------+-----------+----------+---------+

(2) วัตถุดิบ : การจัดหา สภาพปัญหา จำนวนผู้จำหน่ายและสัดส่วนการซื้อ

  บริษัทวางนโยบายการบริหารการจัดซื้อของบริษัทย่อยทั้งหมดเพื่อให้เกิดประสิทธิภาพสูงสุด
  นโยบายในการจัดซื้อของกลุ่มจะให้ความสำคัญในการบริหารการจัดซื้อทั้งราคา คุณภาพ
  และการขนส่ง โดยรายละเอียดแหล่งวัตถุดิบที่สำคัญแยกตามประเภทวัตถุดิบ ปรากฏดังนี้

-   เศษเหล็ก สัดส่วนการใช้เศษเหล็กในประเทศต่อการนำเข้า ประมาณร้อยละ 80
    โดยภายในประเทศวัตถุดิบจะมาจากผู้ค้าเศษเหล็กทั่วไป
    ส่วนการนำเข้าเป็นการนำเข้าผ่านผู้นำเข้าเศษเหล็กรายใหญ่ซึ่งมีจำนวนหลายราย

-   แท่งถ่านอิเลคโทรด (Graphite Electrode), Ferro Alloys และวัสดุทนไฟ
    เป็นการใช้วัตถุดิบนำเข้าเกือบทั้งหมด โดยมีทั้งการนำเข้าโดยตรงและการซื้อผ่าน
    ผู้นำเข้ารายใหญ่ซึ่งมีจำนวนหลายราย

-   ก๊าซธรรมชาติและเชื้อเพลิง เป็นการจัดหาจากแหล่งในประเทศทั้งหมด

  ทั้งนี้ การนำเข้าวัตถุดิบส่วนใหญ่
  บริษัทจะยังคงนำเข้าผ่านทั้งเครือข่ายผู้นำเข้าของเครือซิเมนต์ไทย และกลุ่ม NTS
  ซึ่งคาดว่าจะสามารถเพิ่มอำนาจในการต่อรองและประสบการณ์การคัดเลือกผู้ผลิต
  โดยการนำเข้าผ่านเครือข่ายดังกล่าวไม่ได้มีการทำสัญญาซื้อขายระยะยาวใดๆ
  นอกจากนี้บริษัทมีนโยบายการบริหารการใช้วัตถุดิบโดยการกระจายแหล่งวัตถุดิบและไม่พึ่งพิงรายใดรายหนึ่งเป็นหลัก

(3) ขั้นตอนและเทคโนโลยีการผลิต

  แผนผังแสดงขั้นตอนการผลิตเหล็กเส้นและเหล็กลวด

  ขั้นตอนการผลิตเหล็กเส้นและเหล็กลวดด้วยวิธีเตาหลอม (EAF)

  1. กระบวนการเตรียมเศษเหล็ก (Scrap Process)

เตรียมเศษเหล็กที่จะใช้หลอม โดยคำนึงถึงขนาดและคุณภาพของเศษเหล็กเป็นสำคัญ เพื่อให้เหมาะสมกับเตาหลอม

  2. กระบวนการหลอมด้วยเตาไฟฟ้า (Process of Electric Steel Making)

  นำเข้าเตาหลอมไฟฟ้า EAF หลอมด้วยแท่งอิเล็กโทรด
  โดยใช้ไฟฟ้าแรงสูงเพื่อหลอมเศษเหล็กให้เป็นน้ำเหล็กโดยใช้เวลาประมาณ 45-60
  นาทีต่อการหลอมหนึ่งครั้ง

  3. กระบวนการปรุงส่วนผสมเหล็ก (Process of Metallurgy)

-   นำน้ำเหล็กที่ได้จากขั้นตอนที่ 2 ปล่อยลงสู่เตาปรุงส่วนผสมน้ำเหล็ก (Ladle Furnace)
    โดยวิธี Eccentric Bottom Tapping เพื่อให้ได้น้ำเหล็กที่บริสุทธิ์ขึ้น

-   ขั้นตอนจากกระบวนการที่ 2-3 จะถูกควบคุมด้วยระบบคอมพิวเตอร์

-   เติมแร่ธาตุต่างๆ เพื่อให้ได้น้ำเหล็กที่มีส่วนผสมตามความต้องการ

  4. กระบวนการหล่ออย่างต่อเนื่อง (Continuous Casting Process)

  นำน้ำเหล็กที่ได้จากขั้นตอนที่ 3 มาผ่านกระบวนการหล่ออย่างต่อเนื่อง เพื่อให้ได้รูปแท่งขนาด
  130 ถึง 150 มม. โดยควบคุมด้วยระบบน้ำหล่อเย็น เพื่อผลิตเป็นเหล็กแท่งโดยตรงที่เรียกว่า
  บิลเล็ต บิลเล็ตที่ได้ส่วนหนึ่งจะนำไปเก็บไว้
  และอีกส่วนหนึ่งจะถูกนำไปรีดต่อเนื่องโดยตรงเพื่อเป็นการประหยัดพลังงาน

  5. กระบวนการรีด (Rolling Process)

  นำบิลเล็ตมาอบด้วยอุณหภูมิ 1200 องศาเซลเซียส และผ่านขบวนการรีดด้วยเครื่องรีดเพื่อลดรูป
  ลดขนาด ซึ่งมีสายการผลิต 3 แบบ คือ

  แบบที่ 1 รีดออกมาเป็นเหล็กเส้นตรง โดยเป็นเหล็กเส้นกลมหรือข้ออ้อยหรือเหล็กเพลา

แบบที่ 2 รีดออกมาเป็นเหล็กลวด มีลักษณะเป็นขด

  แบบที่ 3 รีดออกมาเป็นเหล็กโครงสร้างรูปพรรณขนาดเล็ก

  และเป็นเหล็กเส้นได้ด้วย

  6. กระบวนการบรรจุภัณฑ์ (Packing Process)

  - เหล็กเส้นและเหล็กรูปพรรณ

  นำเหล็กเส้น และเหล็กรูปพรรณที่ได้มาวางบนแท่นพักเย็น
  เพื่อสะดวกแก่การตัดแบ่งตามความยาวที่ต้องการและทำการบรรจุและจัดส่งต่อไป

-   เหล็กลวด

  นำเหล็กลวดมามัด และชั่งน้ำหนักติดป้าย เพื่อนำไปกองเก็บรอจัดส่งต่อไป

2.  ผลกระทบต่อสิ่งแวดล้อม

  บริษัทมีนโยบายให้บริษัทย่อยควบคุมดูแลเครื่องจักรและอุปกรณ์ให้มีประสิทธิภาพอยู่เสมอ
  เพื่อดูแลรักษาสภาวะแวดล้อมโดยเมื่อมีข้อบกพร่องใดจะได้ดำเนินการปรับปรุงแก้ไขโดยเร็ว
  นอกจากนี้ได้มีการว่าจ้างบริษัทที่ปรึกษาทางด้านสิ่งแวดล้อมเพื่อทำการทดสอบคุณภาพสิ่งแวดล้อม
  (อากาศและน้ำ) โดยสม่ำเสมอเพื่อให้เป็นไปตามหลักเกณฑ์ที่ทางราชการกำหนดไว้

  ในปี 2545 บริษัทมีต้นทุนในการควบคุมดูแลรักษา
  และปรับปรุงสิ่งแวดล้อมให้เป็นไปตามข้อกำหนดของกฎหมาย รวม 1.56 ล้านบาท
  ซึ่งมีผลการทดสอบคุณภาพสิ่งแวดล้อม (อากาศและน้ำ)
  ที่เป็นไปตามกฎหมายและหลักเกณฑ์ของทางราชการ

  ปัจจุบันบริษัทไม่มีข้อพิพาท หรือถูกฟ้องร้องเกี่ยวกับปัญหาสิ่งแวดล้อมแต่อย่างใด

3.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  - ไม่มี -